2017年

2017年係平年，元旦係禮拜日。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國一百零六年
朝鮮半島
北朝鮮：主體一百零六年
南韓：檀紀4350年
日本
平成二十九年
皇紀：2677年
佛曆：2559年10月4號 - 2560年10月14號
回曆：1438年4月2號 - 1439年4月12號
猶太曆：5777年4月3號 - 5778年4月13號
UNIX TIME：1483228800 - 1514764799
修正儒略日（MJD）：57754 - 58118

大件事
1月17號：香港國際級巨星劉德華喺泰國拍廣告片時墮馬，盆骨撕裂，之後嗰日搭醫療專機返香港。單嘢引來國際傳媒重視，除咗香港傳媒，包括日本朝日新聞、美國綜藝雜誌（英文：Variety (magazine)）、南韓「YTN」、「mydaily」、「THE FACT」、「TV REPORT」等等傳媒，同埋意外發生地泰國傳媒都加以報導。
1月20號：當勞侵宣誓就任美國總統，成為當時最大年紀嘅美國總統，亦係頭一位之前無做過任何政府或者軍隊官職嘅美國總統。
1月22號同1月29號：第11屆法國總統社會黨提名初選。
1月23號：侵簽Presidential memoranda（英文：Presidential memoranda），美國正式退出泛太平洋戰略經濟夥伴關係協定。
1月25號：侵簽《第13767號行政命令（英文：Executive Order 13767）》，下令喺美國同墨西哥邊境起圍牆，費用由墨西哥負擔。
1月27號：侵簽《第13769號行政命令（英文：Executive Order 13769）》，90日內唔畀來自利比亞、伊朗、伊拉克、索馬利亞、蘇丹、敘利亞同也門七個穆斯林世界嘅國民入境美國，其中對敘利亞人嘅期限係「無限期」。
1月29號到2月8號：2017年冬季世界大學生運動會喺哈薩克阿拉木圖舉行。
2月3號：香港推出美食車先導計劃。
2月10號：2017年港鐵車廂縱火—張錦輝喺港鐵一列荃灣綫列車放火自焚，19傷（包括疑犯）。疑犯留醫3個月之後喺5月14號器官衰竭死咗。
2月12號：第5屆土庫曼總統選舉，由別爾德穆哈梅多夫當選。
2月13號：金正男喺馬來西亞吉隆坡國際機場被殺。
2月15號同4月19號：第4屆耶加達省長選舉，由阿尼斯當選。
2月17號：香港高等法院裁定曾蔭權一項「公職人員行為失當」罪名成立，成為首位因為在任香港特別行政區行政長官期間涉及刑事罪行，並且被裁定罪名成立嘅最高級前官員。2月22號，法官判曾蔭權即時監禁20個月，唔准緩刑。
2月19號至2月26號：2017年亞洲冬季運動會喺日本札幌同帶廣舉行。
2月19號同4月2號：第34屆厄瓜多爾總統選舉，由利寧莫雷諾當選。
3月2號：第6屆北愛爾蘭議會選舉。
3月10號：南韓憲法法院裁定國會對總統朴槿惠嘅彈劾案成立，朴槿惠落台。
3月14號：香港舉行2017年行政長官選舉辯論，係第5屆香港行政長官選舉首個電視辯論節目。
3月15號：第61屆荷蘭國會二院選舉。
3月20號：第4屆東帝汶總統選舉，由古特萊斯當選。
3月22號：英國西敏襲擊案，6死（包括疑犯）49傷。
3月26號：第5屆香港行政長官選舉，林鄭月娥以777票當選。
3月26號：第20屆沙亞州議會選舉。
3月起：巴西黑心肉醜聞。
4月3號：俄羅斯聖彼得堡地鐵爆炸，15死64傷。
4月9號：聯合航空3411號班機趕客落機，1傷。
4月12號到4月16號：2017年場地單車世界錦標賽喺香港舉行。
4月16號：土耳其修憲公投，決定總統埃爾多安係唔係攞到更多權力，結果係支持以極細優勢贏出。
4月23號同5月7號：第11屆法國總統選舉，由馬克龍當選，5月14號就職。
4月23號到5月28號：第六屆全港運動會。
5月5號：中國首架國產客機C919順利試飛。
5月5號：陽光平流層號一號原型機喺披耶訥首飛成功。
5月7號：第19屆舒勒斯維－荷斯泰因州議會選舉。
5月7號：第11屆法國總統選舉次輪投票，由馬克龍當選，5月14號就職。
5月9號：第19屆韓國總統選舉，由文在寅當選，遞二日就職。
5月12號：勒索軟件WannaCry攻擊最少150國。
5月13號：2017年歐洲歌唱大賽舉行決賽，由葡萄牙嘅蘇化都·蔬壁贏出，係葡萄牙自1964年參加爾個比賽以來首次攞冠軍。
5月14號：第17屆北萊茵－西法倫州議會選舉。
5月14號至5月15號：一帶一路國際合作高峰論壇喺中國北京舉行。
5月19號：第12屆伊朗總統選舉，由魯哈尼當選。
5月20號：第5屆中國國民黨黨主席選舉，由吳敦義當選。
5月20號同5月21號：第8屆土耳其正義與發展黨黨主席選舉，由埃爾多安喺冇對手之下當選。
5月22號：英倫曼徹斯特場館（英文：Manchester Arena）一場艾尼安娜格蘭德演唱會之後發生自殺式炸彈襲擊（英文：2017 Manchester Arena bombing），23死250傷。
5月24號：中華民國最高法院（中文：最高法院 (中華民國)）發佈司法院釋字第748號解釋，裁定《中華民國民法（中文：民法 (中華民國)）》當中唔畀同性結婚嘅條文違反憲法第22條，並要求有關機關喺兩年內制定相關替代法律。臺灣因此成為亞洲首個將同性婚姻合法化嘅地區。
5月25號：第115屆美國眾議院蒙大拿州選區補選，由涉嫌打記者被起訴嘅共和黨詹福爾特當選。
6月2號：成都地鐵4號線（中文：成都地铁4号线）二期工程東西延線開通載客運營（東延線係萬年場站至西河站，西延線係萬盛站至非遺博覽園站）。
6月3號：英國倫敦再受襲擊，11死（包括3名疑犯）48傷。
6月5號至6月12號：巴林、科摩羅、埃及、馬爾代夫、毛里塔尼亞、沙地阿拉伯、塞內加爾、阿拉伯聯合酋長國同也門九國同卡塔爾斷交，而乍得、吉布提、厄立特里亞、約旦同尼日爾五國就降低同卡塔爾嘅外交級別，是為2017年卡塔爾外交危機（英文：2017 Qatar diplomatic crisis）。
6月7號：普朗克研究所嘅科學家分析，喺摩洛哥搵到嘅化石，估計智人比先前出現嘅時間，早咗十萬年。
6月8號：第57屆英國下議院選舉，首相文翠珊嘅執政保守黨雖然保住最大黨嘅地位，但係就攞唔到過半數嘅議席維持單獨執政。
6月10號至9月10號：2017年世界博覽會喺哈薩克阿斯塔納舉行。
6月11號同6月18號：第61屆法國國會選舉，總統馬克龍嘅La République en marche !（法文：La République en marche !）贏得308個議席成為第一大黨。
6月17號至7月2號：2017年FIFA洲際國家盃喺俄羅斯舉行，冠亞季殿軍分別係德國、智利、葡萄牙同墨西哥。
6月29號至7月1號：習近平訪港，出席香港主權移交20周年慶典活動同主持香港特別行政區第五屆政府就職典禮同監誓。
7月2號：第30屆東京都議會選舉。
7月9號到7月30號：2017年美洲金盃。
7月14號：馬來西亞前首相馬哈迪成為希望聯盟名譽主席。
8月15號：數碼電視85台，J5改名無綫財經台。
8月19號到8月30號：2017年夏季世界大學生運動會喺臺灣臺北市舉行。
8月27號到9月8號：中華人民共和國第十三屆運動會喺天津舉行。
9月17號：第6屆澳門立法會選舉。
9月：2017年新加坡總統選舉。
11月：第26屆泰國眾議院選舉。
12月28號：廣州地鐵14號綫知識城綫部份開通營運。
秋天：中國共產黨第十九次全國代表大會選出中國共產黨第19屆中央委員會。
2017年印度總統選舉。
中華人民共和國香港特別行政區第13屆全國人民代表大會代表選舉。
第21屆以色列議會選舉。

文學
《殺死騎士團長》（騎士団長殺し）：日本小說家村上春樹嘅長篇小說。